PARLAMENTUL ROMÂNIEI



	Comisia pentru agricultură, silvicultură, industrie alimentară şi servicii specifice
	                                 Bucureşti, 28.10.2013
                                 Nr. 4c-4/443


Către,  
Comisia pentru tehnologia informaţiei şi comunicaţiilor
Comisia pentru administraţie publică, amenajarea 

teritoriului şi echilibru ecologic
AVIZ

asupra proiectului de Lege privind aprobarea Ordonanţei Guvernului nr.32/2013 pentru modificarea şi completarea Ordonanţei Guvernului nr.4/2010 privind instituirea Infrastructurii naţionale pentru informaţii spaţiale în România

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, cu proiectul de Lege privind aprobarea Ordonanţei Guvernului nr.32/2013 pentru modificarea şi completarea Ordonanţei Guvernului nr.4/2010 privind instituirea Infrastructurii naţionale pentru informaţii spaţiale în România, transmis cu adresa nr. PL.x 355 din  7 octombrie 2013  şi înregistrat sub     nr.4c-4/399/08.10.2013.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.904/22.08.2013, a avizat favorabil proiectul de lege sus menţionat.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege privind aprobarea Ordonanţei Guvernului nr.32/2013 pentru modificarea şi completarea Ordonanţei Guvernului nr.4/2010 privind instituirea Infrastructurii naţionale pentru informaţii spaţiale în România, în şedinţa din   22 octombrie 2013. 

În urma dezbaterilor, membrii comisiei au hotărât în unanimitate de voturi avizarea favorabila  a proiectului de lege sus menţionat.
 În raport cu obiectul şi conţinutul său, proiectul de lege face parte din categoria legilor ordinare.

           PREŞEDINTE, 


                       SECRETAR,

         Nini SĂPUNARU

                                Costel ŞOPTICĂ
Consilier, Ioana Goţa      

